เคทีซีออกหุ้นกู้39วันจ่ายดอก3.4%
“เคทีซี” ออกหุ้นกู้ระยะสั้น 39วัน ดอกเบี้ย 3.40% ต่อปี วงเงิน 2.5 พันล้านบาท
18 มิ.ย. 2555

“เคทีซี” ออกหุ้นกู้ระยะสั้น 39วัน ดอกเบี้ย 3.40% ต่อปี วงเงิน 2.5 พันล้านบาท 
นายระเฑียร ศรีมงคล ประธานเจ้าหน้าที่บริหาร บริษัทบัตรกรุงไทย (เคทีซี) กล่าวว่า บริษัทจะมีการเสนอขายหุ้นกู้ระยะสั้น 39วัน ดอกเบี้ย 3.40% ต่อปี วงเงินไม่เกิน 2,500 ล้านบาท ตั้งต้นขายขั้นต่ำที่ 1 แสนบาท และเพิ่มทุก 1 แสนบาท ไม่จำกัดจำนวนซื้อ โดยจะเสนอขายให้เฉพาะผู้ถือหุ้นกู้เคทีซี ครั้งที่ 2/2552 ที่มีใบหุ้นกู้ KTC126A เท่านั้น  เปิดจอง 25-27 มิ.ย. 2555 นี้ที่ธนาคารกรุงไทย ธนาคารซีไอเอ็มบี ไทย ธนาคารธนชาต และธนาคารยูโอบี           
นอกจากนี้ในระยะต่อไป ยังมีแผนจะเปิดขายหุ้นกู้ระยะยาวในรูปแบบใกล้เคียงกันสำหรับประชาชนทั่วไป ซึ่งผู้ที่ซื้อหุ้นกู้ระยะสั้น 39 วัน ล็อตนี้ จะได้รับสิทธิจัดสรรสิทธิในการซื้อหุ้นกู้ระยะยาวก่อน